Kamaraya Lordan a ke sazgehê tewr girdî ya Parlamentê Qralîyetê Yewbîyayî ya, seba mûnaqaşakerdişê fikranê Rayberê Şarê Kurdî Abdulla Ocalanî konferansêk do bêro viraştene.
Konferans, serrgêra 20’ina komploya mîyanneteweyîye de bi nameyê "Çareserîya krîzê Rojakewtena mîyanêne: fikrê Abdullah Ocalanî” do bêra kerdene. Konferans bi çarçaweya "Kampanyaya Ocalanî rê Azadîye” ya sendîkayê ke bi mîlyonan kes endamê înan ê, yena organîzekerdene. Endamê Kamaraya Lordan û akademîsyen Lord Maûrîce Glasmanî yê Partîya Karkerî  keyewanî do konferansî rê bikero. Konferans do ewro saete 09:00 dest pêbikero û şan de saete 17:00 biqedîyo.
